神還原「基嫂」靚女Dancer起底 獲英國倫敦舞蹈學院無條件錄取
由阮兆祥、李思捷、王祖藍主持的《福祿壽訓練學院》自上周日(3月31日)晚首播後,連日來一直在網絡引發不少迴響,最令人意外的是,除了三位導師以及一眾優質及另類參賽者爆紅外,就連負責伴舞的Dancer也成功一夜爆紅,她就是在Opening表演中神還原「基嫂」的靚女Dancer Naomi!
由於Naomi無論髮型、外型、笑容及肢體動作均與「基嫂」形同倒模,故節目甫播出即在網絡引發熱討,受歡迎程度絕對不輸「癡情基」王祖藍,網民除正評「扮女友的小姐真係似到笑壞人」及「個女朋友真係好似」外,更紛紛對靚女Dancer真身感到好奇!原來飾演「基嫂」的Naomi 2022年才正式加入舞蹈員生涯,三歲已開始學跳芭蕾舞的她,除已完成英國皇家芭蕾舞學院的專業資格課程,中五後轉往英國留學的她,主修英、數、商及舞蹈,最後以3 A*獲得英國倫敦舞蹈學院London Studio Centre無條件錄取,並主修舞台劇。據知原本「基嫂」戲份並沒那麼多,只是由於Naomi表現太出色,排舞師及製作組才決定臨時加戲給她。
翻查Naomi IG,發現入行只有短短兩年左右的她,演出經驗一點也不失禮,近期除了曾為尹光《尹光Wank宇宙巡邏演唱會》擔任Dancer外,亦曾參與馬浚偉《幸福‧春夏秋冬Mastermic演唱會2023》,更以Solo姿態與馬浚偉同台演出,相當厲害。年紀輕輕的Naomi,興趣相當廣泛,除了熱愛與三五知己四出打卡及旅行外,亦鍾情跳K-Pop。雖然Naomi經常自嘲有肚腩,但觀乎她上載的照片身形卻相當標準,一雙逆天長腿更是相當吸睛,完美Carry任何造型,包括水著、旗袍以及誇張的舞台服飾等。
談到是次扮演「基嫂」好評不斷,Naomi笑言歸功排舞師:「佢竟然諗到我同基嫂似樣,但因為準備時間好短,所以我主要都係靠上網搵相學吓佢平時嘅身體形態同笑容。我係到拍攝當日先真正同『基哥』夾動作,當時都好緊張唔知應該做啲咩,但祖藍好好不斷提出我哋可以做啲咩動作去互動,令效果出嚟更好。」Naomi續指節目播出後,她成為不少好友的「笑料」,Naomi說:「當晚我都有同班朋友一齊睇,佢哋一見到我出場就不停係咁笑,不停話真係好似。到第二日又有好多朋友打嚟話喺電視見到我好好笑,而且見到好多媒體包括IG同連登都有自己個樣,真係好驚訝,冇諗過呢個角色會咁受關注,真係非常感激製作部畀咗呢個演出機會我。」